**VPRAŠANJA IN ODGOVORI – 3**

Javni razpis za sofinanciranje projektov izgradnje ekonomsko-poslovne infrastrukture v Zasavski premogovni regiji v okviru Sklada za pravični prehod v obdobju 2023-2026

Številka: 4300-8/2023/40

5.4.2024

1. Finančna vrzel – stopnja sofinanciranja

- Ali je potrebno do 1 milijon upravičenih stroškov izračunavati finančno vrzel – 7. odstavek 61. člena Uredba (EU) št. 1303/2013)?

- V primeru, da bo investicija višja od 1 milijon upravičenih stroškov na kakšen način bo potrebno prikazovati oz. dokazovati vse denarne tokove na projektu po končanju investicije?

ODGOVOR: Za projekte, ki se izvajajo v programskem obdobju 2021-2027 se Uredba (EU) št. 1303/2013 ne uporablja. Za vrednotenje in ocenjevanje investicij se upoštevajo nacionalna pravila, torej določbe Uredbe o enotni metodologiji za pripravo in obravnavo investicijske dokumentacije na področju javnih financ, tako glede mejnih vrednosti, kot tudi metod za presojo upravičenosti projektov. (poglavje 5: Merila za ugotavljanje učinkovitosti investicije)

Navodil za zaključevanje operacij za obdobje 2021-2027 še ni. Ne glede na vrednost operacije naj se pri prikazovanju denarnih tokov na projektu po koncu investicije smiselno upoštevajo Navodila Organa upravljanja za zaključevanje operativnega programa za izvajanje evropske kohezijske politike v obdobju 2014-2020 v povezavi z določbami Navodil organa upravljanja za finančno upravljanje evropske kohezijske politike v programskem obdobju 2014-2020 (poglavje 5.1.1.), od koder izhaja, da kadar operacija ne ustvarja neto prihodkov se obravnava kot operacija, ki ne ustvarja prihodkov in prihodkov, razen v primeru relevantnih sprememb, ni potrebno spremljati.

2. V enem izmed projektov je načrtovan krak kanalizacije (kanalizacija in elektro povezava od obstoječe trafo postaje, ki posega v sosednjo obstoječo obrtno cono. To bo razvidno iz projektne dokumentacije.  Ali je območje nove PC tudi območje tega kraka? V načrtu imamo gradnjo nove PC in ne širitve obstoječe. Kanalizacijski in elektro priključek je pomemben za funkcionalno delovanje nove PC.

ODGOVOR: V okviru javnega razpisa je upravičen strošek izvedba elektro povezave do obstoječe trafo postaje in priključni vod kanalizacije do obstoječe javne kanalizacije tudi v delu, ki poteka izven območja poslovne cone, ki je predmet sofinanciranja.

3. V razpisu je navedeno: »Za PC se v nobenem primeru na šteje posamezna stavba, četudi je namenjena opravljanju gospodarske dejavnosti.« Na eni izmed načrtovanih PC, načrtuje investitor postaviti en objekt, kjer bo obratovalo podjetje iz kategorije MSP. V kolikor bo zahtevanih več stavb, se bo načrtovalo več stavb. Prosimo za odgovor ali je gradnja enega objekta na opremljeni novi PC upravičen namen na razpisu.

ODGOVOR: Citirana določba se nanaša na primer revitalizacije obstoječih con, ko so v obstoječi coni že zgrajeni poslovni objekti. Za primer razširitve poslovne cone ter izgradnje novih poslovnih con določba ni relevantna.

4. Na strani 8 in na strani 18 (med prilogami vloge) je navedeno, da je potrebno vlogi za  
posamezen projekt priložiti dokazilo o izvedenem predhodnem postopku (PP) ali presoji  
vplivov na okolje (PVO) (v kolikor so izpolnjene zahteve iz Uredbe o posegih v okolje in  
Priloge I k uredbi). Omenjeni postopki so dolgotrajni, zato bi predlagali odložni pogoj za  
omenjeni dokazili, kot je to že predvideno za gradbeno dovoljenje. Trenutno čakamo na  
mnenje MOPE ali smo zavezani postopku PP ali PVO. Glede na navedeno, bi predlagali tako  
za gradbeno dovoljenje, kot za PP oz. PVO postopek odložni pogoj 1 leto, oz. da se zadeva  
uskladi z MOPE, saj v primeru integralnega dovoljenja oni vodijo postopke.

ODGOVOR: V kolikor se predhodna presoja vplivov na okolje oz. postopek izdaje okoljevarstvenega soglasja izvaja v okviru postopka za pridobitev gradbenega, se tudi za dostavo teh dokazil dopusti enak rok kot za pridobitev gradbenega dovoljenja, to je 6 mesecev po oddaji vloge na javni razpis.

5. Na strani 17 je pod točko 12 navedeno, da se vloga lahko za isti projekt odda le enkrat. Prosili bi za dodatno obrazložitev ali to pomeni, da v kolikor smo vlogo oddali na 1. rok in v roku 6 mesecev nismo uspeli pridobiti gradbenega dovoljenja, se na naslednje roke ne moremo več prijaviti?

ODGOVOR: V okviru predmetnega razpisa, pri katerem so načrtovani trije roki za oddajo, je možno oddati vlogo za isti projekt le enkrat. Trije roki za odpiranje vlog so v razpisu predvideni z namenom, da bodo prijavitelji oddali vlogo na tisti rok, do katerega bodo imeli ustrezno pripravljeno dokumentacijo projekta.

6. Na straneh 16, 17 je kot Kazalnik rezultata po tem javnem razpisu: zasedenost novo  
opremljenih uporabnih površin zgrajene/razširjene PC s strani podjetij v roku treh let od  
zaključka operacije (v % glede na nove uporabne površine). Zanima nas, ali je časovni rok  
vezan na zaključek naše operacije? Če je temu tako, kako se bo dokazovalo doseganje  
kazalnika, saj bodo podjetja imela zakasnitev zaključka operacije do leta 2029? Menimo, da je potrebno to dikcijo spremeniti oziroma uskladiti z razpisom za podjetja. Poleg tega bi prosili za dodatno obrazložitev pojma "zasedenost novo opremljenih uporabnih površin".

ODGOVOR: Predmet operacije je sofinanciranje razširitve obstoječih oz izgradnje novih poslovnih con. Operacije je zaključena po izvedbi z vlogo načrtovanih aktivnosti za izgradnjo oz razširitev poslovne cone. Vzpostavitev delovanja podjetij v urejeni poslovni ne sodi v okvir aktivnosti operacije ampak predstavlja kazalnik rezultata operacije, ki mora biti realiziran v treh letih po zaključku operacije v obsegu, ki ga je prijavitelj načrtoval v vlogi.

Kazalnik rezultata »zasedenost novo opremljenih uporabnih površin zgrajene/razširjene PC s strani podjetij v roku treh let od zaključka operacije (v % glede na nove uporabne površine)« se meri kot odstotek uporabnih površin v poslovni coni, na katerih bodo podjetja pričela izvajati podjetniško dejavnost, glede na vse nove uporabne površine poslovne cone. Obseg območja novo urejenih površin (z navedbo kvadrature) ter načrtovan obseg zasedenosti teh površin s strani podjetij (z navedbo kvadrature in deleža glede na novo uporabne površine) mora biti prikazan v Grafičnem prikazu (Priloga 4 k obrazcu 4 Grafični prikaz PC)

7. Ob vlogi bomo priložili izjavo, da bomo gradbeno dovoljenje pridobili v roku 6 mesecev kot izhaja iz točke 7 JR: *Prijavitelj mora imeti pravico graditi oziroma posegati v prostor v skladu z veljavno gradbeno zakonodajo. Pravnomočno gradbeno dovoljenje za celoten projekt, ki je predmet vloge na javni razpis, mora biti pridobljeno najkasneje 6 mesecev po oddaji vloge na ta javni razpis*.

Zanima nas ali je potrebno vlogi priložiti tudi zemljiškoknjižne izpiske oziroma ali jih lahko predložimo v roku 6 mesecev, kot velja za gradbeno dovoljenje?

ODGOVOR: V primeru, da bo gradbeno dovoljenje predloženo najkasneje 6 mesecev po oddaji vloge na javni razpis, mora prijavitelj vlogi priložiti npr. izjavo, podpisano s strani prijavitelja in lastnika zemljišča ali drugo dokazilo, iz katerega je razvidno, da je zemljišče v postopkunakupa oziroma prodaje ali da za zemljišče poteka postopek pridobitve pravice gradnje ter izpis iz zemljiške knjige za zemljišče, ki je predmet nakupa oziroma pridobitve stavbne pravice.

8. V zvezi z objavljenim razpisom 4300-8/2023-MKRR-16 prosimo za pojasnilo v zvezi z dokazovanjem Izvedbe presoje projektov v skladu z načelom DNSH: ali je dovolj, da vlogi za prijavo na razpis priložimo dokument,  "PRESOJA SKLADNOSTI PROJEKTA Z NAČELOM DNSH" (v prilogi), ki ga je za nas pripravil zunanji izvajalec, ali je potrebno izpolniti tudi Obrazec 5 iz razpisne dokumentacije, ali se priloži oboje?

ODGOVOR: V skladu z 12. točko razpisne dokumentacije je vlogi potrebno priložiti izpolnjen in podpisan obrazec 5: Obrazec za preverjanje skladnosti z načelom DNSH. Dodatno strokovno gradivo v zvezi s presojo skladnosti projekta z načelom DNSH se lahko predloži kot dodatno prilogo vlogi.